Selv om theravada-buddhismen anerkjenner boddhisatva-stien, så blir den ikke undervist eller anbefalt fordi den er vanskelig og tar svært lang tid å oppnå. Isteden søker man oppvåkning for seg selv slik at man kan komme ut av samsara og oppnå nirvana. Når man trer inn i nirvana er all forbindelse til samsara brutt. Man mener også at beslutningen om å bli gjenfødt for å undervise er opp til hver enkelt.